Aalborg Stiftstidende, 1843-12-30
Ved Mødet i Colding den 22de ds., i Anledning af Grændsetoldens Ophævelse, besluttede Forsamlingen, at en Petition skulde sættes i Circulation, hvori det udtrykkeligen maatte hedde, at Kongeriget alene maatte dække den i Statskassen, ved Grændsetoldens og Consumtionens Ophævelse, opstaaende Deficit, saa at Slesvigerne, der ved directe Afgifter alligevel vare ligesaa høit beskattede som Kongerigets Beboere, bleve holdte fuldkommen skadesløse. Mødet hævedes ved et Længe leve Kongen", der ledsagedes med stormende Hurraraab. Om Aftenen havde Borgerne i Colding foranstaltet et Festmaaltid i Klubbens Locale for de fremmede Gjæster. Her herskede den muntreste Stemning og endeel Skaaler bleve ved denne Leilighed udbragte. Efterat Cancelliraad Alhinus, som Medlem af Festcommitteen, paa gammel dansk Viis havde budt Gjæsterne velkomne, afsang Selskabet Arien "Beskjærm vor Konge store Gud, hvorpaa Justitsr. Estrup udbragte en Skaal for Hs. Maj. Kongen der ledsagedes af et mange Gange gjentaget Hurra. Endvidere udbragtes: For Hs. K. H. Kronprindsen af Justitsr. Gross; for Kammerrad Wulff af Adjunct Brøndum, for Justitsraad With af Justitsr. Grooss; for Hans Nissen fra Hammelev af Pastor Galskjøt, for den slesvigske Forenings Kasserer af Samme; for L. Skau af Adjunct Brøndum. Laurids Skau takkede for den beviste Ære, men bemærkede, at man tillagde ham større Værd end han fortiente. Han maatte derimod gjøre Forsamlingen opmærksom paa en Mand, der havde vovet og udrettet langt Meer, og med hvem han - Taleren – aldeles ikke kunde komme i Sammenligning. Denne Mand var P. H. Lorenzen og han foreslog derfor Forsamlingen at tømme et Glas paa denne fraværende Vens Velgaaende hvilket optoges med stormende bifald. Derpaa udbragte Justitsr. With en Skaal for alle brave Tydskere, og ind kedede Samme med et interessant Foredrag, hvoraf vi hidsætte Følgende: Jeg har al Agtelse for den ædle, brave, dygtige, tydske Nation. Have vi end fra Tydskland faaet vort Lehnsvæsen og Adels-Arristokratie, som i Middelalderen kun da var fri Bonde, er end mangen veed Stump for os krøbet i tydske Lykkeridderes Lomme, saa kan jeg dog aldrig glemme, at det var en Tydsker, der opfandt Krudtet og derved forvandlede Krigen fra et blodigt Slagter til en Kunst, at jeg ikke kan kaste mit Blik paa nogen Videnskab, uden at træffe paa udmærkede Tydskeres Navne; og fremfor Alt, at det var en Tydsker, der opfandt den guddommelige Bogtrykkerkunst, denne Kunst, som yder det sikkreste Værn imod al Vold og Forurettelse, naar man blot vil lade os trykke frit. - Derfor kan jeg godt indsee, at en Tydsker dybt maa føle sin Nations Værd. – Det er ingenlunde Tydskerne, de ægte brave Tydskere, som vi bekrige. Det er – de AfterDentschen som fornægte deres Moder, fordi hun synes dem lille, skjøndt hun, nøie betragtet, maaskee er meget større end man ialmindelighed antager. – Det er Alliken, som vel at mærke, i mine Øine er ligesaa ædel en Fugl som Paafugle, Ørne, Falke og de andre Rovingle, det er Alliken, som pranger med laante Fjer, som jeg vil plukke. Og nu mine Venner, et Glas for hver brav Tydsker, som, gjennemglodet af sand Nationalstolthed, dog veed at agte Nationaliteten hos Andre, og et Pereat for alle Alliker! L. Skau foreslog en Skaal for fri og uhindret Sam færdsel indenfor Statens Grændser. For Justitsr. Estrup udbragtes af Kammerr. Wulff, for Coldings brave Borgere af Fuldmægtig Bergenhammet; for den scandinaviske Jdee af Samme; for Selskabets Festcommittee af Justitsr. With. – En stor Deel af de Tilstedeværende fra de forskjelligste Egne besluttede endelig, efter Proposition af et høitagtet Medlem af Selskabet, at lade sig melde til Optagelse i den slesvigske Forening med 1 Rbd. aarlig Bidrag til Omkostningers Bestridelse. (Dannev.)J Stenderup og Bjerth Sogne, ved Colding, har man for kort siden opdaget en vidtforgrenet Tyvebande. Fem Personer ere allerede arresterede, og mange Andre have tilstaaet saadanne Kjendsgierninger, at man maa forbauses over denne Bandes Udstrækning med Hensyn til Hæleri og Omsætning samt Tyvenes Frækhed.